CELEX: 62011TN0229
Language: et
Date: 2011-04-20 00:00:00
Title: Kohtuasi T-229/11: 20. aprillil 2011 esitatud hagi — Lord Inglewood jt versus parlament

16.7.2011   
            
            
               ET
            
            
               Euroopa Liidu Teataja
            
            
               C 211/26
            
         20. aprillil 2011 esitatud hagi — Lord Inglewood jt versus parlament
   (Kohtuasi T-229/11)
   2011/C 211/57
   Kohtumenetluse keel: prantsuse
   
      Pooled
   
   
      Hagejad: Lord Inglewood (Penrith, Ühendkuningriik), Georges Berthu (Longré, Prantsusmaa), Guy Bono (Saint-Martin-de-Crau, Prantsusmaa), David Robert Bowe (Leeds, Ühendkuningriik), Brendan Donnelly (London, Ühendkuningriik), Catherine Guy-Quint (Cournon-d’Auvergne, Prantsusmaa), Christine Margaret Oddy (Coventry, Ühendkuningriik), Nicole Thomas-Mauro (Épernay, Prantsusmaa), Gary Titley (Bolton, Ühendkuningriik), Vincenzo Viola (Palermo, Itaalia) ja Maartje van Putten (Amsterdam, Madalmaad) (esindajad: advokaadid S. Orlandi, A. Coolen, J.-N. Louis, É. Marchal, D. Abreu Caldas)
   
      Kostja: Euroopa Parlament
   
      Nõuded
   
   Hagejad paluvad Üldkohtul:
   
               —
            
            
               tunnistada õigusvastaseks parlamendi juhatuse 1. aprilli 2009. aasta otsus Euroopa Parlamendi liikmete täiendava vabatahtliku pensioniskeemi muutmise kohta;
            
         
               —
            
            
               tühistada vaidlustatud otsused;
            
         
               —
            
            
               mõista kohtukulud välja parlamendilt.
            
         
      Väited ja peamised argumendid
   
   Hagi on esitatud parlamendi juhatuse 1. aprilli 2009. aasta otsuse peale Euroopa Parlamendi liikmete täiendava vabatahtliku pensioniskeemi muutmise kohta.
   Hagi põhjenduseks esitavad hagejad sisuliselt neli väidet, mille kohaselt on:
   
               —
            
            
               rikutud õigusaktides ette nähtud omandatud õigusi ja õiguskindluse põhimõtet;
            
         
               —
            
            
               rikutud võrdse kohtlemise ja proportsionaalsuse põhimõtteid, kuna vaidlustatud otsustega tõstetakse kolme aasta võrra vanust, millest alates on õigus saada pensioni, ning seda ilma, et oleks ette nähtud üleminekumeede;
            
         
               —
            
            
               rikutud Euroopa Parlamendi liikmete kulude ja toetuste maksmise eeskirjade artiklit 29, mis näeb ette, et selle eeskirja tõlgendamise ja täpse kohaldamise üle teostavad järelevalvet kvestorid ja peasekretär;
            
         
               —
            
            
               juhatuse 1. aprilli 2009. aasta otsuses, millega muudetakse vaidlustatud otsuste aluseks olevaid õigusakte, tehtud ilmne hindamisviga.